На основу члана 4.став 2.Одлуке о додели бесповратних средстава крајњим корисницима за суфинансирање мера енергетске санације која су заједно определиле општина Неготин и Управа за финансирање и подстицање енергетске ефикасности ("Сл.лист општине Неготин", број: 32/2022) и члана 69. став 1. тачка 21. Статута општине Неготин ("Сл. лист општине Неготин", број: 4/2019), Општинско веће општине Неготин на седници одржаној дана 23.11.2022. године донело је

**ОДЛУКУ**

**О УСВАЈАЊУ МОДЕЛА УГОВОРА О СУФИНАНСИРАЊУ МЕРА ЕНЕРГЕТСКЕ САНАЦИЈЕ ПОРОДИЧНЕ КУЋЕ/СТАНА**

**Члан 1.**

Усваја се модел Уговора о суфинансирању мера енергетске санације породичне куће /стана.

**Члан 2.**

Модел Уговора се налази у прилогу ове одлуке и чини њен саставни део.

**Члан 3.**

Ова одлука ступа на снагу даном доношења и биће објављена у Службеном листу општине Неготин.

***Образложење***

Одредбом члана 27. став 14. Правилника о суфинансирању мера енергетске санације, породичних кућа и станова на територији општине Неготин, по Јавном позиву Управе за финансирање и подстицање енергетске ефикасности ЈП 1/22 ("Сл.лист општине Неготин", број 10/2022,28/2022) је прописано да Општинско веће општине Неготин доноси Одлуку о додели бесповратних средстава крајњим корисницима, која је општина Неготин заједно са средствима Управе за финансирање и подстицање енергетске ефикасности определила за суфинансирање мера из члана 6. овог Правилника и посебну Одлуку о додели бесповратних средстава крајњим корисницима, која је општина Неготин додатно определила за самостално суфинансирање мера из члана 6. овог Правилника.

У смислу члана 27. став 15. Правилника, на основу донетих одлука закључују се уговори, између општине Неготин, директних и крајњих корисника.

**Број: 312-378/2022-III/07**

**Датум: 23.11.2022. године**

**Неготин**

**ОПШТИНСКО ВЕЋЕ ОПШТИНЕ НЕГОТИН**

**ПРЕДСЕДНИК,**

***Владимир Величковић, дипл.педагог физичке културе, с.р.***